બોટાદ જિલ્લામાં ગુણોત્સવ કાર્યક્રમ અંતર્ગત બોટાદ શહેરની મોડલ સ્કુલની સહકાર રાજ્ય મંત્રીશ્રી અને જિલ્લાના પ્રભારી મંત્રીશ્રી ઈશ્વરસિંહ પટેલે મુલાકાત લઈ ધોરણ ૬ થી ૮ ના વિદ્યાર્થીઓના વાંચન – લેખન અને ગણન કૌશલ્યની ચકાસણી કરી હતી.આ પ્રસંગે પ્રભારી મંત્રીશ્રીએ જણાવ્યું હતુ કે, રાજ્યમાં શિક્ષણના સ્તરમાં સુધારો થાય અને એકપણ બાળક શિક્ષણથી વંચિત ન રહે તે માટે ૧૫ વર્ષ પહેલાં તત્કાલીન મુખ્યમંત્રીશ્રી અને હાલના વડાપ્રધાનશ્રી નરેન્દ્રભાઈ મોદીએ અભિનવ અભિયાન આરંભ્યુ હતુ, જેના પરિણામે રાજ્યની શાળાઓમાં ભૌતિક સુવિધાઓની સાથે શિક્ષણની ગુણાત્મકતામાં પણ વધારો થયો છે. તેમણે ઉમેર્યું હતુ કે, રાજ્ય સરકારે હાથ ધરેલા શાળા પ્રવેશોત્સવ – કન્યા કેળવણી મહોત્સવ રૂપી યજ્ઞકાર્યના કારણે આજે ડ્રોપ આઉટ રેટમાં નોંધપાત્ર ઘટાડો થયો...